
Projekteerimistingimuste määramine
( Balti Elektrijaama bageripumbamaja nr. 3 rekonstrueerimine laohoone tarbeks )

Vastavalt Kohaliku omavalitsuse korralduse seaduse § 30 lõike1 punktile 2, Ehitusseaduse §19  lõikele 3 ning Narva Linnavolikogu 26.08.2004 määrusele nr 42/38 “Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:

Määrata projekteerimistingimused Balti Elektrijaama bageripumbamaja nr. 3 laohooneks rekonstrueerimise ehitusprojekti koostamiseks järgnevalt:             

	1. ÜLDANDMED



	1.1  Omanik                                           
	AS Narva Elektrijaamad, reg.kood 10579981
Auvere küla, Vaivara vald, 40101 Ida-Virumaa

Postiaadress: Elektrijaama tee 59,  21004 Narva

	1.2  Asukoht, algandmed                                         
	Narva linn,  Elektrijaama tee 59, 

Ehitisregistri kood 118004825
Ehitisalune pindala: 239,0 m2
Maakasutuse sihtotstarve: tootmishoonete maa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  15.01.07.a avaldus nr.50/1-11 
Tellija, AS Narva Elektrijaamad volitatud isik : OÜ Argrov Projekt, äriregistrikood  10632480, mille esindajana tegutseb registrikaardile kantud juhatuse liige Galina Revko 
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on bageripumbamaja rekonstrueerimine laohoone tarbeks.
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;
- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“.
3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg 4 p1).

3.4 Projekt peab olema heaks kiidetud kõigil ehitusseadusega ettenähtud juhtudel.

3.5 Esitada projekti nimetus vastavalt projekteerimistingimustele.

3.6 Väljastatud projekteerimistingimused lisada projekti kausta.

3.7 Esitada töödekorraldamise projekt. ( Narva linna ehitusmäärus § 23, Töötervishoiu ja tööohutuse nõuded ehituses §4). 
	4. ARHITEKTUURSED JA LINNAEHITUSLIKUD TINGIMUSED


4.1 Hoone ehitisalune pind ja kõrgus: olemasolevad.

4.2 Katusekatte materjal: tuldtõkestav, vastavalt ehitusmaterjalide ja-toodete terviseohutuse nõuetele.
4.3 Hoone fassaadide soojustamine: vastavalt soojustehnilistele arvutustele.
4.4 Välisviimistlus: vaba. Kasutada kombineeritud keskkonda sobivaid värvilahendusi. Värvilahenduse pass esitada projekti koosseisus. 

4.5 Aknaraamide, väravate, uste vahetamine: lahendada projekti koosseisus.

4.6 Uute ukse- ja aknaavade ehitamine.

4.7 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt, lahendada ehitusprahi utiliseerimine. 

4.8 Tehnosüsteemide rekonstrueerimine.

4.9 Asendiplaan: näidata tehnovõrgud, valgustimastide, sõidu- ja kõnniteede ning parkimiskohtade paiknemine, määratleda pinnakatted, lahendada väljasõit krundilt.
4.10 Keskkonnakaitsemeetmed: lahendada projekti koosseisus. Lahendada kõlbmatu ehitusprahi utiliseerimine. 
4.11 Projekti koosseisus esitada lisaks:   

- ruumide inventeerimisplaanid,

- akende, uste ja väravate eksplikatsioon,

- ruumide põrandate plaan ja lõiked,

- uute vaheseinte spetsifikatsioon ja lõiked.

	5. INSENERTEHNILISED ERITINGIMUSED



5.1 Esitada projekti koosseisus insener-tehniline projektlahendus elektrivarustusele, veele, kanalisatsioonile, ventilatsioonile ja küttele.
5.2 Eriosadele taotleda tehnilised tingimused ja projektid kooskõlastada vastavate võrguvaldajatega.
	6. ERITINGIMUSED




6.1 Esitada tarindite tehnilise seisukorra ekspertiis, välja selgitades ka kandvates seintes ukse- või aknaavade tegemise võimalust. Otsus lisada projekti kausta. Esitada silluste lõiked.
	7. KOOSKÕLASTUSED




7.1    Ida-Eesti Päästekeskuse Narva Keskkomando.

7.2    Ida-Virumaa Keskkonnateenistus.
7.3    Narva Linnavalitsuse Arhitektuuri- ja Linnaplaneerimise Amet.
	8. RAKENDUSSÄTTED



8.1 Korraldus jõustub seadusega ettenähtud korras.
8.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Sofja Homjakova

Ants Liimets

Abilinnapea ( linnapea ülesannetes)

 Linnasekretär

